
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 409 


4 Απριλίου 2002 


ΑΠΟΦΑΣΕΙ Σ 

Αριθ. 2234 

Θέση σε ισχύ του Ειδικού Κανονισμού Λειτουργίας 
Υπηρεσίας Γραφείων Βουλευτών. 

Ο ΠΡΟΕΔΡΟΣΤΗΣ ΒΟΥΛΗΣΤΩΝ ΕΛΛΗΝΩΝ 

Έχοντας υπόψη: 

1. Τις διατάξεις των άρθρων 1,91 και 94 του Κανονισμού 
της Βουλής (Μέρος Β' ΦΕΚ51/Α/97). 

2. Την απόφασή μας 1970/1331/223/2002, με την οποία συ¬ 
γκροτήθηκε επιτροπή για τη σύνταξη σχεδίου «Ειδικού Κα¬ 
νονισμού Λειτουργίας Υπηρεσίας Γ ραφείων Βουλευτών». 

3. Το από 27.3.2002 σχέδιο «Ειδικού Κανονισμού Λει¬ 
τουργίας Υπηρεσίας Γ ραφείων Βουλευτών που μας υπέ¬ 
βαλε η ανωτέρω επιτροπή, αποφασίζουμε: 

Θέτουμε σε ισχύ τον Ειδικό Κανονισμό Λειτουργίας 
Υπηρεσίας Γ ραφείων Βουλευτών, ο οποίος έχει ως ακο¬ 
λούθως: 

ΕΙΔΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΥΠΗΡΕΣΙΑΣ ΓΡΑΦΕΙΩΝ ΒΟΥΛΕΥΤΩΝ 

Άρθρο 1 

Αντικείμενο - Δικαιούχοι 

1. Η υπηρεσία γραφείων Βουλευτών υπάγεται απευθείας, 
μέσω του Γενικού Γραμματέα, στον Πρόεδρο της Βουλής. 

2. Σκοπός της υπηρεσίας είναι η στέγαση και λειτουργία 
γραφείου Βουλευτών που έχουν ιδιαίτερη ανάγκη προς 
τούτο. 

Άρθρο 2 

Παρεχόμενη στέγη 

1. Ο Πρόεδρος της Βουλής αποφασίζει για τη διάθεση 
των γραφείων στην αρχή κάθε κοινοβουλευτικής περιό¬ 
δου και για όσο διαρκεί αυτή. Είναι δυνατή η επανεξέταση 
της παραχωρήσεως αυτής στο τέλος κάθε τακτικής συ¬ 
νόδου ή και νωρίτερα. 

2. Η παραχώρηση γίνεται αποκλειστικά στο βουλευτή 
και πέραν ενός ή δύο συνεργατών που γνωστοποιούνται 
στον Προϊστάμενο της Υπηρεσίας απαγορεύεται η αλλα¬ 
γή χρήστη ή η συστέγαση άλλων προσώπων χωρίς την 
έγκριση του Προέδρου της Βουλής. 

3.0 Πρόεδρος της Βουλής μπορεί, με απόφασή του, να 
διαθέσει και για άλλες υπηρεσιακές ανάγκες τους χώ¬ 
ρους του κτηρίου. 


4. Τα γραφεία είναι στη διάθεση των δικαιούχων βου¬ 
λευτών καθ’ όλη τη διάρκεια του έτους και από ώρας 
08.00 έως 23.00 καθημερινώς, με εξαίρεση την Κυριακή, 
το απόγευματου Σαββάτου (μετάτις 15.00) καιτις ημέρες 
εορτών και αργιών που καθορίζονται με απόφαση του 
Προέδρου της Βουλής. 

Άρθρο 3 

Παρεχόμενος εξοπλισμός 

1. Τα γραφεία είναι πλήρως εξοπλισμένα για τη λει¬ 
τουργία τους. Τα παρεχόμενα είδη παραδίδονται επί απο¬ 
δείξει κατά χρήση στον δικαιούχο βουλευτή, τον οποίο 
βαρύνει κάθε φθορά που δεν οφείλεται σε συνήθη χρήση. 

2. Το αναλώσιμο υλικό, που καθορίζεται με απόφαση 
του Γ ενικού Γ ραμματέα της Βουλής, παραδίδεται από τον 
προϊστάμενο της υπηρεσίας στο βουλευτή ή τον εξουσιο¬ 
δοτημένο συνεργάτη του. 

Άρθρο 4 

Οικονομικά βάρη 

1. Οι δαπάνες λειτουργίας και συντηρήσεως των γρα¬ 
φείων, του εξοπλισμού τους και των εγκαταστάσεων των 
κτηρίων βαρύνουντον Προϋπολογισμό της Βουλής. 

2. Σε κάθε γραφείο υπάρχουν δύο αστικές τηλεφωνικές 
συνδέσειςπου βαρύνουντο Προϋπολογισμό της Βουλής. 

3. Οι δικαιούχοι βουλευτές μπορεί να εγκαθιστούν με δι¬ 
κές τους δαπάνες λειτουργίας επιπλέον τηλεφωνικές 
συνδέσεις. 

Άρθρο 5 

Υποχρεώσεις χρηστών 

1. Οι δικαιούχοι χρήστες, καθώς και οι συνεργάτες 
τους, οφείλουν να συμμορφώνονται προς τον παρόντα 
Κανονισμό. Κάθε παράβασή του γνωστοποιείται από την 
υπηρεσία στον Γενικό Γραμματέα της Βουλής και συνε¬ 
πάγεται την άρση της παραχωρήσεως με απόφαση του 
Προέδρου της Βουλής ύστερα από τρεις το πολύ έγγρα¬ 
φες οχλήσεις για την παύση της παραβάσεως ή τη μη επα¬ 
νάληψή της και επανόρθωση, αν αυτή είναι δυνατή. 

2. Κάθε δικαιούχος οφείλει, με την παραχώρηση να δη¬ 
λώσει ότι έλαβε γνώση του παρόντος Κανονισμού, τον 
οποίο αποδέχεται. 

3. Κάθε παρεχόμενη στέγη παραδίδεται στους δικαιού¬ 
χους, στην αρχή κάθε κοινοβουλευτικής περιόδου, ανα¬ 
καινισμένη, εξοπλισμένη και σε πλήρη λειτουργία. Στην 

ίδια κατάσταση, πληντης φυσιολογικής φθοράς, πρέπει 
να παραδίδεται από το δικαιούχο. 

4. Απαγορεύεται η χρήση των γραφείων για άλλο σκοπό 
(όπως η άσκηση ιδιωτικού επαγγέλματος, η εξυπηρέτηση 
συνδικαλιστικής οργάνωσης ή του κόμματος στο οποίο 
ανήκει ο βουλευτής κ.ο.κ.), εκτός αυτού για τον οποίο πα- 
ραχωρείται (στέγαση για την άσκηση του ατομικού κοινο¬ 
βουλευτικού έργου των Βουλευτών). 

5. Οι δικαιούχοι υποχρεούνται να εκκενώνουν το γρα¬ 
φείο και να παραλαμβάνουν, με ίδια μέσα, τα προσωπικά 
τους είδη, αρχεία κ.λπ. εντός πέντε (5) ημερολογιακών 
ημερών, αρχής γενομένης από την επομένη της προκη- 
ρύξεως γενικών εκλογών και το αργότερο μέχρι της προ¬ 
παραμονής της διεξαγωγής τους ή και ενδιαμέσως, ύστε¬ 
ρα από απόφαση του Προέδρου της Βουλής. Εάν παρέλ- 
θει άπρακτη η προθεσμία αυτή, καταγράφονται τα είδη 
από τριμελή επιτροπή, που ορίζεται με απόφαση του Γε¬ 
νικού Γραμματέατης Βουλής και φυλάσσονται σε άλλους 
χώρους της Βουλής μέχρι την παραλαβή τους από το δι¬ 
καιούχο. 

6. Οι δικαιούχοι και οι συνεργάτες τους οφείλουν να τη¬ 
ρούν το ωράριο λειτουργίας των γραφείων και να ενημε¬ 
ρώνουν το προσωπικό ασφάλειας για τους επισκέπτες 
τους, οι οποίοι πριν την είσοδό τους στο κτήριο και στον 
όροφο μεταβάσεώς τους, υπόκεινται στον κατάλληλο 
έλεγχο ασφαλείας, παραδίδουν την ταυτότητά τους και 
εφοδιάζονται με δελτίο εισόδου, το οποίο παραδίδουν κα¬ 
τά την έξοδό τους. 

7. Οι δικαιούχοι πρέπει να ενημερώνουν εγγράφως την 
υπηρεσία για τις ώρες επισκέψεως του προσωπικού κα¬ 
θαριότητας στο γραφείο τους και, σε κάθε περίπτωση, 
εντός του ωραρίου εργασίας του προσωπικού του κτηρί¬ 
ου. Σε κάθε περίπτωση, πρέπει να παρευρίσκεται ο δικαι¬ 
ούχος ή συνεργάτης του, εκτός αν δοθεί στην υπηρεσία 
έγγραφη συναίνεση του δικαιούχου για τις περιπτώσεις 
απουσίας του. 

8. Οι δικαιούχοι ή οι συνεργάτες τους οφείλουν να ενη¬ 
μερώνουν αμέσως την υπηρεσία λειτουργίας των γρα¬ 
φείων για κάθε βλάβη στις υδραυλικές, ηλεκτρικές ή άλ¬ 
λες εγκαταστάσεις ή για οποιαδήποτε φθορά στον κινητό 
εξοπλισμό. 

9. Απαγορεύεται η ανάρτηση στους κοινόχρηστους χώ¬ 
ρους ανακοινώσεων, αφισών και λοιπών εντύπων, οιου- 
δήποτε περιεχομένου. Η ίδια απαγόρευση ισχύει και για 
την επικόλληση στους υαλοπίνακες ή τις εξώθυρες των 
γραφείων. 

10. Οι δικαιούχοι απαγορεύεται να χρησιμοποιούν το 
προσωπικό εξυπηρετήσεως του κτηρίου σε καθήκοντα 
εκτός των αποκλειστικά υπηρεσιακών τους και εκτός του 
ωραρίου εργασίας τους, όπως αυτό ορίζεται κάθε φορά. 
Κατά τις αργίες και εξαιρέσιμες ημέρες, με εξαίρεση τις 
ημέρες που η υπηρεσία αργεί (άρθρ. 2 παρ. 4) επιτρέπε¬ 
ται η εξυπηρέτησή τους από το προσωπικό καθαριότητας 
φυλακής (βάρδιας) μόνον για απόλυτη ανάγκη. 

11. Απαγορεύεται η χρήση των φωτοτυπικών μηχανη¬ 
μάτων πέραν του επιτρεπόμενου ορίου, που ορίζεται κά¬ 
θε φορά από τον Γ ενικό Γ ραμματέα της Βουλής. 

Άρθρο 6 
Ευθύνη 

1. Η Βουλή των Ελλήνων δεν ευθύνεται προς αποζημίω¬ 
ση έναντι κανενός και για οποιαδήποτε αιτία, από τη χρή¬ 
ση και λειτουργία των γραφείων. 


2. Επίσης, η Βουλή των Ελλήνων δεν ευθύνεται προς 
αποζημίωση για απώλεια κινητών ή άλλων αντικειμένων 
από τα γραφεία των χρηστών Βουλευτών. 

Άρθρο 7 

Υποχρεώσεις Προϊστάμενου 

1. Ο Προϊστάμενος της υπηρεσίας λειτουργίας των 
γραφείων απευθύνεται πάντοτε εγγράφως στον Γενικό 
Γ ραμματέα της Βουλής μέσω του προϊσταμένου της Δι¬ 
εύθυνσης Ανθρώπινου Δυναμικού της Βουλής. 

2. Καθήκοντα του Προϊσταμένου της υπηρεσίας λει¬ 
τουργίας των γραφείων είναι ιδίως: 

α) η μέριμνα για την ομαλή και απρόσκοπτη λειτουργία 
των γραφείων και των κοινόχρηστων χώρων του κτηρίου 
που στεγάζονται, 

β) η εποπτεία επί του προσωπικού εξυπηρετήσεως των 
εγκαταστάσεων, 

γ) η συνεργασία του με τους βουλευτές ή τους συνερ¬ 
γάτες τους για την κάλυψη των, κατά τον παρόντα Κανο¬ 
νισμό, αναγκώντους, 

δ) η ενημέρωση και συνεργασία με τον υπεύθυνο ασφα- 
λείαςτης υπηρεσίας καιτιςλοιπές υπηρεσίες της Βουλής 
(Διεύθυνση Τεχνικών Υπηρεσιών κ.λπ.) για την αντιμετώ¬ 
πιση πάγιων ή περιοδικών αναγκών, 

ε) η μέριμνα για την εκτέλεση των υποχρεώσεων των 
χρηστών, 

στ) η παροχή κάθε μορφής νόμιμης βεβαιώσεως που θα 
ζητηθεί από τους χρήστες ή τις λοιπές υπηρεσίες της 
Βουλής, 

ζ) η τήρηση αρχείου (αντιγράφων) του προσωπικού μη¬ 
τρώου του προσωπικού εξυπηρετήσεως της υπηρεσίας 
και του προσωπικού ασφαλείας της. 

Άρθρο 8 

Υποχρεώσεις προσωπικού εξυπηρετήσεως 

1. Το προσωπικό εξυπηρετήσεως της υπηρεσίας ακο¬ 
λουθεί τις οδηγίες του προϊσταμένου της και αναφέρεται 
σ’ αυτόν. 

2. Εκτελείτις, κατά ειδικότητα, εργασίες του, σύμφωνα 
με το ημερήσιο πρόγραμμα εργασιών. 

3. Οφείλει να εκτελεί εντός των υπηρεσιακών του καθη¬ 
κόντων και του ωραρίου του τις εντολές των χρηστών 
στους οποίους φέρεται με ευγένεια και αποφεύγει οποια¬ 
δήποτε εκδήλωση οικειότητας, προσωπικής πολιτικής ή 
οποιοσδήποτε άλλης σχέσεως πέραν της αυστηρώς υπη¬ 
ρεσιακής. Αντίθετη συμπεριφορά διώκεται πειθαρχικώς 
για παράβαση καθήκοντος. Ιδιαίτερα επιβαρυντική περί¬ 
πτωση αποτελεί η λήψη φιλοδωρήματος ή η εκτέλεση ερ¬ 
γασίας επ’ αμοιβή. 

4. Φορά την υπηρεσιακή του στολή απαραιτήτως. 

Άρθρο 9 

Υποχρεώσεις υπευθύνου ασφαλείας 

1. Ο υπεύθυνος ασφαλείας απευθύνεται πάντοτε εγ- 
γράφως για θέματα αρμοδιότητάς του στον Γ ενικό Γ ραμ¬ 
ματέα της Βουλής, μέσω του Προϊσταμένου της Υπηρε¬ 
σίας Ασφαλείας της Βουλής. 

2. Καθήκοντα του υπευθύνου ασφαλείας της υπηρε¬ 
σίας είναι ιδίως: 

α) η μέριμνα, υποβολή προτάσεων στον Προϊστάμενο 
της Υπηρεσίας Ασφαλείας της Βουλής και λήψη μέτρων 
για την εσωτερική και περιμετρική ασφάλεια των γραφεί¬ 
ων και των κτηρίων, 

β) η συνεργασία του με τον προϊστάμενο της υπηρεσίας 
λειτουργίας των γραφείων για την τήρηση της τάξεως, 
γ) η μέριμνα για την εκπαίδευση του προσωπικού ασφά¬ 
λειας, 

δ) η τήρηση κλειθροθήκης των γραφείων των χρηστών 
και των κοινοχρήστων χώρων, 
ε) η μέριμνα της φυλάξεωςτου οπλισμού και του λοιπού 
διαβαθμισμένου υλικού, 

στ) η μέριμνα για την, κατά ζεύγη, επίσκεψη στα γρα¬ 
φεία του προσωπικού ασφάλειας σε περίπτωση ανάγκης, 
όταν απουσιάζουν οι χρήστες. 

3. Ο υπεύθυνος της ασφαλείας εκτελεί τις οδηγίες και 
εντολέςτου Γ ενικού Γ ραμματέατης Βουλής καιτου Προϊ¬ 
σταμένου της Υπηρεσίας Ασφαλείας της Βουλής. 

Άρθρο 10 

Υποχρεώσεις προσωπικού ασφάλειας 

1. Το προσωπικό ασφάλειας της υπηρεσίας τηρεί τις 
οδηγίες και εντολές του υπεύθυνου ασφάλειας και ανα- 
φέρεται σ’ αυτόν. 

2. Ενημερώνει το γραφείο διευθύνσεως για κάθε θέμα 
που είναι της αρμοδιότητάς του. 

3. Μεριμνά για τη μη στάθμευση κάθε είδους οχήματος 
επί της στοάς και προ της εισόδου των κτηρίων, πλην αυ¬ 
τών που εξυπηρετούν την τροφοδοσία ή τις εγκαταστά¬ 
σεις. 

4. Έχει τις υποχρεώσεις και την ευθύνη της παραγρά¬ 
φου 3 του άρθρου 8. 

5. Φοράτην υπηρεσιακή του στολή απαραιτήτως, εκτός 
αν για υπηρεσιακούς λόγους επιτραπεί η πολιτική περι- 
βολή. 

Άρθρο 11 

Προσωπικό εξυπηρετήσεωςτης Υπηρεσίας 

1. Για τη λειτουργία και εξυπηρέτηση της υπηρεσίας, 
συνιστώνται οι εξής οργανικές θέσεις: 

α) Μία (1) θέση προϊστάμενου υπηρεσίας λειτουργίας 
των γραφείων, κάτοχο πτυχίου Α.Ε.Ι. ή Τ.Ε.Ι. της ημεδα¬ 
πής ή ισότιμο της αλλοδαπής ή κάτοχο απολυτηρίου Δευ¬ 
τεροβάθμιας Εκπαιδεύσεως με κατάλληλη εμπειρία, κα¬ 
θώς και γνώση μιας ξένης γλώσσας και στις δύο περιπτώ¬ 
σεις, και μία (1) θέση αναπληρωτή μετά ίδια προσόντα για 
κάθε κτήριο που λειτουργούν γραφεία της υπηρεσίας. 

β) Δύο (2) θέσεις συντηρητών, ειδικότητας αντιστοίχως 
μηχανολογίας και ηλεκτρολογίας με απολυτήριο ΤΕΑή ΕΠΑ 
ή ΤΕΕ ή πρωτοβάθμιας εκπαίδευσης με ειδική εμπειρία. 

γ) Δύο (2) θέσεις γραμματέα - τεχνικού Η/Υ, κατόχου 
απολυτηρίου ΤΕΛ ή ΕΠΑ ή ΤΕΕ. 

δ) Δέκα (10) θέσεις προσωπικού καθαριότητας, με απο¬ 
λυτήριο Πρωτοβάθμιας Εκπαιδεύσεως. 

2. α) Οι θέσεις της παρ. 1 μπορεί να καλύπτονται με ανά¬ 
λογη εφαρμογή των διατάξεων του άρθρου 75 παρ. 4του 
Κανονισμού της Βουλής (Μέρος Β', ΦΕΚ 51/Α/97) (από¬ 
σπαση) ή με τοποθέτηση υπαλλήλωντης Βουλής, με ανά¬ 
λογη εφαρμογή του άρθρου 76 παρ. 5 του ως άνω Κανο¬ 
νισμού ή με ανάλογη εφαρμογή των διατάξεων του άρ¬ 
θρου 79 παράγραφοι 8 έως 11, με σχέση εργασίας 
ιδιωτικού δικαίου αορίστου χρόνου ή, προκειμένου για 
παροδικές ή περιοδικές ανάγκες, με ανάλογη εφαρμογή 
του άρθρου 80 ομοίως του ως άνω Κανονισμού. 

β) Τα ειδικότερα καθήκοντα του προσωπικού προσδιο¬ 
ρίζονται με αποφάσεις του Γ ενικού Γ ραμματέα της Βου¬ 


λής. Στο προσωπικό αυτό μπορεί να ανατίθενται παράλ¬ 
ληλα και καθήκοντα εξυπηρετήσεως άλλων αναγκών της 
υπηρεσίας ή άλλων υπηρεσιών της Βουλής, κατά την κρί¬ 
ση του Γ ενικού Γ ραμματέα της Βουλής ή του προϊστάμε¬ 
νου της υπηρεσίας λειτουργίας των γραφείων, του αντι¬ 
καταστάτη του ή του επικεφαλής φυλακής ή άλλου εξου¬ 
σιοδοτημένου προσώπου. 

γ) Για τον προϊστάμενο της υπηρεσίας και τον προϊστά¬ 
μενο ασφαλείας εφαρμόζονται οι διατάξεις περί επιδόμα¬ 
τος θέσεως προϊστάμενου διευθύνσεως και για τους ανα¬ 
πληρωτές τους αυτές του προϊσταμένου τμήματος. 

Άρθρο 12 

Προσωπικό ασφαλείας 

Για την ασφάλεια των χρηστών και των συνεργατών 
τους, του κοινού, του προσωπικού, και των εγκαταστάσε¬ 
ων συνιστώνται οι εξής οργανικές θέσεις: 

α) Μία (1) θέση υπευθύνου ασφαλείας και μία (1) θέση 
αναπληρωτή για κάθε κτήριο που λειτουργούν γραφεία 
της υπηρεσίας, με σχέση εργασίας ιδιωτικού δικαίου αο¬ 
ρίστου χρόνου και 

β) πενήντα (50) θέσεις Ειδικών Φρουρών. 

Άρθρο 13 

Προσόντα προσωπικού ασφαλείας 

1. Ο υπεύθυνος της υπηρεσίας ασφαλείας του κτηρίου 
και οι αναπληρωτές του είναι εν ενεργεία ή εν αποστρα¬ 
τεία αξιωματικοί της Ελληνικής Αστυνομίας ή του Στρα¬ 
τού ή του Ναυτικού, που έχουν υπηρετήσει στις Ειδικές 
Δυνάμεις. 

2. Σε περίπτωση εν ενεργεία αξιωματικού, η απόσπαση 
γίνεται με απόφαση του Προέδρου της Βουλής, ύστερα 
από συγκατάθεση του αρμοδίου Υπουργού. Ο χρόνος 
αποσπάσεως θεωρείται σε κάθε περίπτωση ως διανυθείς 
στις δυνάμεις αυτές. Για τα λοιπά θέματα υπηρεσιακής 
καταστάσεως εφαρμόζονται οι διατάξεις που κάθε φορά 
ισχύουν για το αντίστοιχο προσωπικό της ΕΛ.ΑΣ. ή των 
Ενόπλων Δυνάμεων. 

3. Σε περίπτωση εν αποστρατεία αξιωματικού η πρό¬ 
σληψη γίνεται ομοίως με απόφαση του Προέδρου της 
Βουλής, εφαρμοζομένων αναλόγως των διατάξεων του 
άρθρου 79 παρ. 1-2 και 9 του Κανονισμού της Βουλής 
(Μέρος Β') και με τις επιφυλάξεις της παρ. 1. 

Μέχρι αναλήψεως ενεργού υπηρεσίας των Ειδικών 
Φρουρών οι αντίστοιχες θέσεις καλύπτονται με απόσπα¬ 
ση από προσωπικό της ΕΛ.ΑΣ. Οι αποσπάσεις αυτές γίνο¬ 
νται με αποφάσεις του Προέδρου της Βουλής κατά πα¬ 
ρέκκλιση κάθε γενικής ή ειδικής διατάξεως και ισχύουν 
μέχρι να αρθούν με απόφαση του Προέδρου της Βουλής. 

Άρθρο 14 

Συντήρηση κτηρίου της Υπηρεσίας 

Η γενική συντήρηση του κτηρίου της υπηρεσίας καιτων 
εγκαταστάσεων και η επισκευή-συντήρηση του κινητού 
εξοπλισμού της καιτων γραφείων, ενεργούνται κατά πα¬ 
ρέκκλιση των γενικών ή ειδικών διατάξεων του Κανονι¬ 
σμού της Βουλής ή των διατάξεων του Δημόσιου Λογι¬ 
στικού, κατά τα οριζόμενα με αποφάσεις του Προέδρου 
της Βουλής, στο μεσοδιάστημα από την προκήρυξη εθνι¬ 
κών εκλογών μέχρι την έναρξη της νέας κοινοβουλευτι¬ 
κής περιόδου ή σε έκτακτες περιπτώσεις όποτε προκύ¬ 
πτει ανάγκη. 

Άρθρο 15 
Κυλικείο 

1. Το κυλικείο εξυπηρετεί αποκλειστικά τους Βουλευ¬ 
τές, τους συνεργάτες, τους επισκέπτες τους και το προ¬ 
σωπικό της υπηρεσίας. 

2. Με το μισθωτήριο θα καθορίζονται τα προσφερόμενα 
είδη, που μπορεί, διαρκούσης της μισθώσεως, να μετα¬ 
βάλλονται. 

3. Το μίσθωμα αποτελεί πόρο του Ταμείου Αρωγής 
Υπαλλήλων Βουλής. 

4. Το ωράριο λειτουργίας του ρυθμίζεται από τη σύμ¬ 
βαση. 

Άρθρο 16 

Εξουσιοδοτική Διάταξη 

1. Οι διατάξεις του παρόντος Κανονισμού κατισχύουν 
οποιωνδήποτε άλλων διατάξεων και τροποποιούνται και 
συμπληρώνονται με αποφάσειςτου Προέδρου της Βουλής. 

2. Με όμοιες αποφάσεις καθορίζονται ιδίως: 

α) η σχέση εργασίας των Ειδικών Φρουρών και η διάρ- 
κειά της 

β) τα ειδικά προσόντα και κωλύματα πρόσληψης των Ει¬ 
δικών Φρουρών 


γ) η διαδικασία πρόσληψης 

δ) η στολή, ο οπλισμός, τα διακριτικά και ο τύπος ταυ¬ 
τότητας 

ε) η εκπαίδευση και μετεκπαίδευσή τους 

στ) οι αποδοχές, όροι εργασίας και κάθε είδους παρο¬ 
χές σε είδος ή σε χρήμα 

ζ) οι ασφαλιστικές εισφορές και συνταξιοδοτικό καθε¬ 
στώς 

η) οι λόγοι απολύσεως και η αποζημίωση στην περίπτω¬ 
ση αυτή 

θ) τα μέσα άσκησης υπηρεσίας 

ι) οι υπηρεσιακές μεταβολές τους και κάθε άλλη απα¬ 
ραίτητη λεπτομέρεια. 

Άρθρο 17 
Έναρξη ισχύος 

Η ισχύς των διατάξεων του παρόντος αρχίζει απάτη δη¬ 
μοσίευσή του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Απριλίου 2002 

Ο ΠΡΟΕΔΡΟΣ ΤΗΣ ΒΟΥΛΗΣ 

ΑΠΟΣΤΟΛΟΣ ΧΡ. ΚΑΚΛΑΜΑΝΗΣ 

